Hi my dogtertjie is nou in gr.2 Sy is ‘n getroue flikse leerder. Ons sukkel net vreeslik met wiskunde. Ek sal baie bly wees as jy dalk vir my inligting kan stuur of vraestelle of enige iets wat ons kan help om die wiskunde makliker te maak. Veral die woordsomme. Sy vind dit ook moeilik om te halveer. Is daar ‘n maklike manier om dit vir haar te leer?
3.Kombinasies: Trek ‘n “hoofletter T” en skryf 23 bo-op die boonste lyn. Skryf bv. 20 aan die linkerkant van die streep en vra vir poplap wat sy moet bytel om 23 te kry. Sy skryf dan die antwoord regs van die lyn. Skryf verskeie getalle (23 en kleiner) onder mekaar en vra dat jou meisiekind die res van die getal aan die anderkant sal skryf. Hou na die tyd ‘n liniaal onder elke lyn en skryf die somme op ‘n bladsy neer: bv. 15 + 8 = 23, 16 + 7 = 23.
Ek gaan vir jou ‘n paar skakels hier plaas. Ek sou voorstel dat jy eers ‘n bietjie fokus op die vaslegging van jou seuntjie se klanke-kennis. Maak seker dat hy al die enkelklanke ken en in woorde kan gebruik. Gebruik ‘n eenvoudige blokgrootte om flitskaarte te maak en bou woorde. Gebruik eers die dubbelklanke (aa, ee, oo, uu), dan die tweeklanke en daarna die drieklanke. Die tweeklanke is ‘n groot probleem vir die kleingoed, maar as hulle snap dat eu die dieper-stem ouboet van ee is ens. kan hulle die woorde met gemak spel en lees.
Tesame met die klanke kan jy fokus op die sigwoorde. Daar is ‘n drukbare stel op die “drukbares” bladsy. Jy kan die korter woorde uithaal vir Graad 1 en 2 werk, maar die langer woorde hou vir ‘n uitdaging. Fokus dan op sinne met die sigwoorde en “eu” woorde of “aai” woorde. Bou die sinne en kyk of julle te kort sinne met beskrywende / byvoeglike naamwoorde kan aanvul. Dis ‘n wenner vir outjies wat sukkel, omdat hulle aktief besig is met die kaartjies en dit kan manipuleer. As die kleinding moeisaam skryf, kan Mamma die sinne kopieer en plek los vir oulike prente. Na die bouery kan julle die sinne saam lees en kan jou seuntjie dan ‘n prent vir elke sin teken. Hou die prente op ‘n plek of teen ‘n muur waar hy gedurig sal verbyloop – om sy eie sinne terloops te lees…en onthou dat wanneer ons lees of voorlees gly die vinger van links na regs onder die woorde. Dit lei die ogies oor die woorde en skep goeie leesgewoontes.
Kan jy dalk vir my se wat die gr2’s onder die knie moet he teen die einde van die jaar? Waarna werk ons?
Sy het ook n probleem met tafels. 1x – 4x tafels. Sy kan in 2’s en 4’s tel en as ek maal tafels vir haar op n papier skryf ken sy die andwoorde. Sy gebruik haar vingers maar sy kry die andwoorde. Die probleem is in die klas wanneer die juffrou hulle vra wat is 3×7, dan weet sy nie. Die wat dan nie die andwoorde dadelik ken nie moet staan en hulle word dan weer n maal som gevra die wat die andwoord die gouste gee kan sit. Met die gevolg is iemand bly laaste staan. (wat ek voel nie regverdig is nie want nie elke kind is wiskunde kinders nie en daar kan dalk n stigma klou van bv. “dom kind” ens. kinders is snaakse kreatuurtjies en dit breek die leerder se selfbeeld af.) Ek het al dat sy die tafels soos n pappagaai leer maar dit lyk nie of dit werk nie, Help asseblief! Ek is al moedeloos en raadop. Gr1 het sy pragtig gevorder met wiskunde maar deesdae is dit na absolute NAGMERRIE!!!
Ek het altyd vir die outjies gesê dat die hakies is ‘n drukkie vir ‘n spesiale stuk van die som. Dit klink effens laf, maar dit het gehelp. Die som tussen hakies word altyd eerste gedoen en dán doen jy die res. In later jare is daar ‘n reël om te onthou vir die volgorde van bewerkings, maar vir eers kan julle by die hakies begin.
Kyk ‘n bietjie na die stukkie oor maaltafels en die drukbare blaaie onder die “drukbares” opskrif. As julle tuis oefen kan jy prente teken van verskillende bakkies of sirkels of blokkies met die herhaalde optellingsgetalle daarin. Bv. 3 x 4 = 3 bakkies met 4 doppies in elkeen. As jy die op tel is dit 4 + 4 + 4 of 4, 8, 12.